OpenLLM-France/wikimedia huggingface dataset:
# Hyainailouros

Hyainailouros és un gènere extint de mamífers creodonts de la família dels hienailúrids que visqueren a Vell Món entre l'Oligocè superior i el Miocè mitjà. Se n'han trobat restes fòssils a Alemanya, Egipte, Etiòpia, França, Kenya, Namíbia, el Pakistan i Uganda. Evolucionaren a Àfrica, des d'on passaren a Euràsia a través del pont terrestre dels gomfoteris. Eren creodonts de mida descomunal, comparable a la d'un os. Tenien el cap de més de 50 cm de llargada. Se sap que eren carronyaires, però diferents investigadors tenen diferents opinions sobre la possibilitat que també fossin depredadors actius. Les dents els servien tant per tallar carn com per trencar ossos.

## Referències

* 1 2 Entrada «Hyainailouros» de la Paleobiology Database (en anglès). [Consulta: 13 agost 2023].
* 1 2 Agustí i Antón, 2002, p. 122.
* ↑ Antón, 2013, p. 50.
* ↑ Agustí i Antón, 2002, p. 104.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Antón, M. Sabertooth (en anglès). Indiana University Press, 2013. ISBN 9780253010490.
# Xenorinoteri

El xenorinoteri (Xenorhinotherium bahiense) és una espècie de litoptern relacionada amb Macrauchenia patachonica, inclosa per alguns autors al mateix gènere (i per altres a la mateixa espècie). Fou descobert al Brasil i data del Plistocè i l'Holocè inferior. Era herbívor i probablement tenia una trompa. Podia mesurar fins a 5 m de llargada.

## Referències

* ↑ Entrada «Xenorhinotherium bahiense» de la Paleobiology Database (en anglès). [Consulta: 20 desembre 2022].
# Jacques Le Lavasseur

Jacques Le Lavasseur va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà dues medalles d'or en les dues curses de la categoria de 2 a 3 tones, formant equip amb William Exshaw i Frédéric Blanchy . La cursa de la classe oberta no la pogué finalitzar.

## Referències

* ↑ «Jacques le Lavasseur Olympic Results». sports-reference.com. Arxivat de l'original el 21 d’agost 2011. [Consulta: 23 octubre 2015].
# Marjorie Moreman

Marjorie Moreman (Mont Abu, 14 de novembre de 1902 - Southampton, setembre 1987) va ser una gimnasta artística britànica que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en el concurs complet per equips del programa de gimnàstica.

## Referències

* ↑ «Midge Moreman Olympic Results». sports-reference.com. Arxivat de l'original el 18 d’abril 2020. [Consulta: 3 juny 2018].
# John Rhodes (navegant)

John Edward Rhodes (Wokingham, Berkshire, 13 de febrer de 1870 - Ryde, Illa de Wight, 6 de febrer de 1947) va ser un regatista anglès que va competir a començaments del segle xix i el segle xx.
El 1908 va prendre part en els Jocs Olímpics de Londres, on va guanyar la medalla d'or en la categoria de 8 metres del programa de vela. Rhodes navegà a bord del vaixell Cobweb junt a Blair Cochrane, Arthur Wood, Henry Sutton i Charles Campbell.

## Referències

* ↑ «John Rhodes Olympic Results». sports-reference.com. Arxivat de l'original el 24 de setembre 2013. [Consulta: 11 desembre 2015].
# Guan cuabarrat

El guan cuabarrat (Penelope argyrotis) és una espècie d'ocell de la família dels cràcids (Cracidae) que habita la selva humida de muntanya del nord-est de Colòmbia i nord de Veneçuela.
# Adolphe Jauréguy

Adolphe Jauréguy (Izura-Azme, 18 de febrer de 1898 - Sant Joan de Peu de Port, 4 de setembre de 1977) va ser un jugador de rugbi a 15 francès que va competir entre la dècada de 1910 i la de 1930. Durant la seva carrera també va practicar l'atletisme.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics d'Estiu de París, on guanyà la medalla de plata. Va disputar 31 partits amb la selecció nacional. Va capitanejar França a les seves primeres victòries sobre Anglaterra (1927) i Gal·les (1928).
A nivell de clubs va jugar al Stade Bagnèrais (abans del 1918), Tarbes Pyrénées rugby (1918-19), Racing Club de France (1919-20), Stade Toulousain (1920-23) i Stade Français (1923-1933). Va guanyar la lliga francesa de 1920 i fou segon el 1927.
Va estudiar al Lycée de Tarbes i va servir a l'artilleria al final de la Primera Guerra Mundial.

## Referències

* 1 2 3 4 «Olympedia – Adolphe Jauréguy». [Consulta: 30 agost 2021].
# Cuon alpinus europaeus

Cuon alpinus europaeus és una subespècie extinta del cuó que visqué a gran part de l'Europa Occidental i Central durant el Plistocè mitjà i superior. Igual que les poblacions asiàtiques modernes, era una forma més avançada que altres membres prehistòrics del gènere Cuon. Tenia la dent molar inferior transformada en una única dent tallant amb cúspides. Era pràcticament indistingible del seu homòleg modern, excepte per la seva mida, que era més gran i ranejava a la del llop.

## Llinatge evolutiu

Cuon alpinus priscus fou el primer membre de gènere Cuon del Plistocè mitjà identificat a Europa. Fou seguit per Cuon alpinus fossilis i Cuon alpinus europaeus, del Plistocè mitjà i superior. Se suposa que la seqüència evolutiva és C. a. priscus → C. a. fossilis → C. a. europaeus. En comparació, Cuon alpinus antiquus fou actiu al Plistocè mitjà de la Xina, mentre que Cuon alpinus caucasicus fou actiu al Plistocè superior del Caucas.
C. a. europaeus s'extingí a gran part d'Europa durant les glaciacions würmianes, encara que podria haver sobreviscut a la península Ibèrica fins a principis de l'Holocè.

## Competència

A l'Europa de fa entre 450.000 i 650.000 anys, Lycaon lycaonoides dominava els espais oberts, mentre que C. a. priscus preferia els boscos, els altiplans i les muntanyes. Canis mosbachensis, un llop petit i primitiu, hi coexistia en tots aquests medis. Fa entre 430.000 i 480.000 anys començaren a minvar les poblacions i la distribució de L. lycaonoides fins que s'extingí arreu d'Euràsia fa entre 450.000 i 400.000 anys. Fa entre 300.000 i 400.000 anys, C. a. europaeus encara era de mida similar a la del llop, però el llop anava fent-se gros a poc a poc. Fa entre 250.000 i 300.000 anys, el llop passà a ocupar el nínxol dominant que anteriorment havia ocupat L. lycaonoides. La competència amb el llop feu que C. alpinus s'encongís i s'adaptés per caçar i viure en boscos, altiplans i muntanyes.

## Referències

* ↑ Entrada «Cuon alpinus europaeus» de la Paleobiology Database (en anglès). [Consulta: 22 agost 2023].
* 1 2 Kurtén, Björn (1968), Pleistocene mammals of Europe, Weidenfeld and Nicolson, pàg. 111-114
* ↑ «The Middle-Late Pleistocene Cuon Hodgson, 1838 (Carnivora, Canidae) from Italy» (en anglès). Bollettino della Società Paleontologica Italiana, 51, 2, 2012, pàg. 146. Arxivat de l'original el 2021-09-19. DOI: 10.4435/BSPI.2012.15 [Consulta: 6 gener 2015].
* ↑ Ripoll, Manuel Pérez; Morales Pérez, Juan V.; Sanchis Serra, Alfred; Aura Tortosa, J. Emili; Montañana, Inocencio Sarrión «Presence of the genus Cuon in upper Pleistocene and initial Holocene sites of the Iberian Peninsula: new remains identified in archaeological contexts of the Mediterranean region» (en anglès). Journal of Archaeological Science, 37, 3, 2010, pàg. 437-450. DOI: 10.1016/j.jas.2009.10.008.
* ↑ Marciszak, Adrian; Kropczyk, Aleksandra; Lipecki, Grzegorz «The first record of Cuon alpinus (Pallas, 1811) from Poland and the possible impact of other large canids on the evolution of the species» (en anglès). Journal of Quaternary Science, 36, 6, 2021, pàg. 1.101-1.121. Bibcode: 2021JQS....36.1101M. DOI: 10.1002/jqs.3340.
# Meriquip

El meriquip (Merychippus insignis) és un protocavall extint de la família dels èquids, endèmic de Nord-amèrica durant el Miocè, entre fa 20,43 i 10,3 milions d'anys, vivint durant aproximadament 10,13 milions d'anys. Tenia tres dits a cada pota i és el primer èquid que se sap que pasturava. El seu nom significa 'cavall remugant', però les proves actuals no donen suport al concepte del meriquip com a animal remugant.

## Referències

* 1 2 Entrada «Merychippus» de la Paleobiology Database (en anglès). [Consulta: 20 desembre 2022].
# Jean Le Bret

Gabriel Charles Jean Le Bret (París, 26 d'octubre de 1872 - París, 23 de desembre de 1947) va ser un regatista francès que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà la medalla de plata en la 1a cursa de la modalitat de ½ a 1 tona, junt a Félix Marcotte, Jules Valton, William Martin i Jacques Baudrier.

## Referències

* ↑ «Jean Le Bret Olympic Results». sports-reference.com. Arxivat de l'original el 21 de febrer 2014. [Consulta: 30 setembre 2015].
# Martine Ohr

Martine Ohr (Den Helder, 11 de juny de 1964) és una jugadora d'hoquei sobre herba neerlandesa, ja retirada, que va competir durant les dècades de 1980 i 1990.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. Quatre anys més tard, als Jocs de Seül, guanyà la medalla de bronze en la mateixa prova. Als Jocs de Barcelona de 1992 fou sisena. En el seu palmarès també destaquen dues medalles d'or a la Copa del món d'hoquei sobre herba, una d'or i una de bronze al Champions Trophy i una d'or al Campionat d'Europa. Durant la seva carrera disputà 109 partits i marcà 19 gols amb la selecció neerlandesa. A nivell de clubs jugà a l'HDM.

## Referències

* 1 2 «Martine Ohr Olympic Results». sports-reference.com. Arxivat de l'original el 7 de novembre 2012. [Consulta: 6 abril 2020].
* ↑ Martine Ohr Arxivat 26 December 2014$^{[Datemismatch]}$ a Wayback Machine. a Federació Neerlandesa d'Hoquei sobre herba
# John Shadden

John Shadden (Long Beach, 10 de maig de 1963) és un regatista estatunidenc, ja retirat, vencedor d'una medalla olímpica.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la categoria classe 470 del programa de vela. Va compartir vaixell amb Charles McKee. En el seu palmarès també destaca una medalla de bronze al Campionat del món de vela.
Posteriorment estudià empressarials a la Universitat del Sud de Califòrnia, la Stern School of Business, Wharton School i la Universitat de Pennsilvània i es dedicà a la gestió d'inversions.

## Referències

* 1 2 «John Shadden Olympic Results». sports-reference.com. Arxivat de l'original el 2 de novembre 2012. [Consulta: 13 abril 2020].
* ↑ 470 WORLD CHAMPIONSHIP (for men and mixed crews). HAIFA - ISRAEL - 27 MARCH - 6 APRIL 1988 a 470.org
# Alphonse Castex

Alphonse Castex (Dacs, Landes, 6 de gener de 1899 - Sent Pau de Dacs, Landes, 16 de desembre de 1969) va ser un jugador de rugbi a 15 francès que va competir a començaments del segle xx.
El 1920 va ser seleccionat per jugar amb la selecció francesa de rugbi a 15 que va prendre part en els Jocs Olímpics d'Anvers, on guanyà la medalla de plata. A nivell de clubs jugà al Racing Club de France.

## Referències

* 1 2 «Alphonse Castex Olympic Results». sports-reference.com. Arxivat de l'original el 16 de novembre 2012. [Consulta: 25 setembre 2017].
# Peramus

Peramus és un gènere extint de mamífers peramurs de la família dels peramúrids que visqueren a Europa i el nord d'Àfrica entre el Juràssic superior i el Cretaci inferior. Se n'han trobat restes fòssils a França, el Marroc i el Regne Unit. El material d'aquest tàxon contribuí de manera significativa a posar en clar l'evolució de les molars tribosfèniques, tot i que les seves pròpies molars no es poden considerar tribosfèniques, car manquen de protocon a les molars superiors i d'una conca del talònid funcional a les inferiors. El nom genèric Peramus significa 'ratolí de bossa'.

## Referències

* ↑ Kemp, 2005, p. 167.
* 1 2 Entrada «Peramus» de la Paleobiology Database (en anglès). [Consulta: 26 agost 2023].
* ↑ Martin, 2018, p. 261.
* ↑ «Genus: Peramus OWEN, 1871» (en anglès). [Consulta: 26 agost 2022].

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
# Anquiterins

Els antquiterins (Anchitheriinae) són una subfamília extinta de la família dels èquids, que també inclou els cavalls, les zebres i els ases d'avui en dia. És una subfamília primitiva que aparegué amb el mesohip a mitjans de l'Eocè a Nord-amèrica, on existí fins a finals del Miocè. A Euràsia, persistí fins a principis del Pliocè amb el sinohip.

## Referències

* ↑ Entrada «Anchitheridae» de la Paleobiology Database (en anglès). [Consulta: 23 agost 2023].
# Primera divisió espanyola de futbol 1998-1999
## Classificació general

| Posició | Equip | J | G | E | P | GF | GC | DG | PTS. |
| 1 | FC Barcelona | 38 | 24 | 7 | 7 | 87 | 43 | 44 | 79 |
| 2 | Reial Madrid | 38 | 21 | 5 | 12 | 77 | 62 | 15 | 68 |
| 3 | RCD Mallorca | 38 | 20 | 6 | 12 | 48 | 31 | 17 | 66 |
| 4 | València CF | 38 | 19 | 8 | 11 | 63 | 39 | 24 | 65 |
| 5 | Celta de Vigo | 38 | 17 | 13 | 8 | 69 | 41 | 28 | 64 |
| 6 | Deportivo | 38 | 17 | 12 | 9 | 55 | 43 | 12 | 63 |
| 7 | RCD Espanyol | 38 | 16 | 13 | 9 | 49 | 38 | 11 | 61 |
| 8 | Athletic de Bilbao | 38 | 17 | 9 | 12 | 53 | 47 | 6 | 60 |
| 9 | Real Zaragoza | 38 | 16 | 9 | 13 | 57 | 46 | 11 | 57 |
| 10 | Reial Societat | 38 | 14 | 12 | 12 | 47 | 43 | 4 | 54 |
| 11 | Betis | 38 | 14 | 7 | 14 | 47 | 58 | -11 | 49 |
| 12 | Real Valladolid | 38 | 13 | 9 | 16 | 35 | 44 | -9 | 48 |
| 13 | Atlètic de Madrid | 38 | 12 | 10 | 16 | 54 | 50 | 4 | 46 |
| 14 | Real Oviedo | 38 | 11 | 12 | 15 | 41 | 57 | -16 | 45 |
| 15 | Racing de Santander | 38 | 10 | 12 | 16 | 41 | 53 | 12 | 42 |
| 16 | Alavés | 38 | 11 | 7 | 20 | 36 | 63 | -27 | 40 |
| 17 | CF Extremadura | 38 | 9 | 12 | 17 | 27 | 53 | -26 | 39 |
| 18 | Vila-real CF | 38 | 8 | 12 | 18 | 47 | 63 | -16 | 36 |
| 19 | CD Tenerife | 38 | 7 | 13 | 18 | 41 | 63 | -22 | 34 |
| 20 | UD Salamanca | 38 | 7 | 6 | 25 | 29 | 66 | -37 | 27 |
| Lliga de Campions | Qualificació a la Lliga de Campions | Copa de la UEFA | Copa Intertoto | Descens |
Llegenda: J-partits jugats, G-guanyats, E-empatats, P-perduts, GF-gols a favor, GC-gols en contra, DG-diferència de gols, PTS-punts

## Resultats

* Lliga de Campions: Reial Madrid, FC Barcelona
* Qualificació a la Lliga de Campions: RCD Mallorca, València CF
* Copa de la UEFA: Celta de Vigo, Deportivo i Atlètic de Madrid
* Descensos: Vila-real CF, UD Salamanca, CF Extremadura, CD Tenerife
* Ascensos: Sevilla FC, Numancia, Málaga CF, Rayo Vallecano

## Màxims golejadors

| Raúl González | Real Madrid | 25 |
| Rivaldo | Barcelona | 24 |
| Claudio López | València | 21 |
| Fernando Morientes | Real Madrid | 19 |
| Dely Valdés | Oviedo | 19 |

## Vegeu també

* Equips de la temporada 1998/99 de la Primera Divisió Espanyola
# Johan Carp

Johan Robert «Joop» Carp (Comal, Índies Orientals Neerlandeses, 30 de gener de 1897 - Johannesburg, Sud-àfrica, 25 de març de 1962) va ser un regatista neerlandès que va prendre part en tres edicions dels Jocs Olímpics d'Estiu.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 6,5 metres (1919 rating) del programa de vela, a bord de l'Oranje. Compartia tripulació amb el seu germà Bernard Carp i Petrus Wernink.
Quatre anys més tard, als Jocs de París, va guanyar la medalla de bronze en la categoria de 6 metres del programa de vela, a bord del Willem-Six. Compartia tripulació amb Anthonij Guépin i Jan Vreede.
La tercera i darrera participació en uns Jocs fou el 1936 a Berlín, on fou vuitè en la categoria de 6 metres del programa de vela. Carp navegà a bord del De Ruyter, compartint tripulació amb Ansco Dokkum, Kees Jonker, Herman Looman i Ernst Moltzer.
Joop Carp va estudiar Dret a la Universitat de Leiden. Es va graduar el 1921. Poc després es va convertir en vicepresident de l'empresa aeronàutica Fokker, on va estar vinculat al desenvolupament del primer gran avió comercial. Més tard va fundar l'empresa comercial Carp & Co. a Amsterdam. El 1926 va obrir la seva pròpia oficina a Nova York i posteriorment va emigrar a Sud-àfrica.
Carp es casà, i posteriorment divorcià, de Johanna Sybille Hall, esportista olímpica de doma clàssica als Jocs de 1960, 1964 i 1968.

## Referències

* 1 2 3 4 5 «Joop Carp Olympic Results». sports-reference.com. Arxivat de l'original el 18 d’abril 2020. [Consulta: 17 novembre 2017].
# Mary Bedford

Mary Bedford (Sud-àfrica, 27 de març de 1907 - Durban, 8 de setembre de 1997) va ser una nedadora sud-africana que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa de natació. Va guanyar la medalla de bronze en els 4x100 metres lliures formant equip amb Freddie van der Goes, Rhoda Rennie i Kathleen Russell, mentre en els 400 metres lliures quedà eliminada en sèries.

## Referències

* ↑ «Mary Bedford Olympic Results». sports-reference.com. Arxivat de l'original el 18 d'abril 2020. [Consulta: 22 octubre 2018].
# Josep Maria van der Ploeg García

Josep Maria van der Ploeg García (Barcelona, 4 de maig de 1958) és un regatista barceloní, ja retirat, guanyador d'una medalla olímpica d'or.
Va participar, als 34 anys, en els Jocs Olímpics d'Estiu de 1992 celebrats a Barcelona (Catalunya), on aconseguí guanyar la medalla d'or en la classe Finn. En els Jocs Olímpics d'Estiu de 1996 realitzats a Atlanta (Estats Units) participà en aquesta mateixa categoria en les proves de vela, finalitzant en setena posició i aconseguint així un diploma olímpic. En els Jocs Olímpics d'Estiu del 2000 realitzats a Sydney (Austràlia) finalitzà en vuitena posició, obtenint un nou diploma olímpic, en la classe Star al costat de Rafael Trujillo.
Al llarg de la seva carrera ha guanyat una medalla de bronze en el Campionat del Món de vela.
# Atanasie Tănăsescu

Atanasie Tănăsescu (1892 - valor desconegut) va ser un jugador de rugbi a 15 romanès que va competir en els anys posteriors a la Primera Guerra Mundial.
El 1924 va ser seleccionat per jugar amb la selecció de Romania de rugbi a 15 que va prendre part en els Jocs Olímpics de París, on guanyà la medalla de bronze. Entre 1919 i 1924 disputà 3 partits amb la selecció nacional.

## Referències

* ↑ «Atanasie Tănăsescu Olympic Results». sports-reference.com. Arxivat de l'original el 15 de setembre 2011. [Consulta: 13 desembre 2017].
* ↑ Atanasie Tănăsescu a espn
# Limnocyon

Limnocyon és un gènere extint de mamífers creodonts de la família dels hienodòntids que visqueren a Nord-amèrica durant l'Eocè. Se n'han trobat restes fòssils a Califòrnia, Utah i Wyoming (Estats Units). Les espècies d'aquest grup eren limnocionins terrestres i generalistes. És possible que excavessin caus. Es calcula que les diferents espècies d'aquest grup abastaven un espectre de pesos que anava des de 7,8 kg fins a 16 kg. El nom genèric Limnocyon significa 'gos d'aiguamoll'.

## Referències

* 1 2 Entrada «Limnocyon» de la Paleobiology Database (en anglès). [Consulta: 30 agost 2023].
* ↑ Rose, 2006, p. 126.
* ↑ «Body mass estimates in extinct mammals from limb bone dimensions: the case of North American hyaenodontids.» (en anglès). Palaeontology, 44, 2001, pàg. 497-528. Arxivat de l'original el 2022-04-13. Bibcode: 2001Palgy..44..497E. DOI: 10.1111/1475-4983.00189 [Consulta: 30 agost 2023].

## Bibliografia

* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Primera divisió espanyola de futbol 1999-2000

La temporada de Primera divisió espanyola de futbol 1999–2000 va ser la 68a edició des dels seus inicis, que va començar el 21 d'agost del 1999 i va acabar el 20 de maig del 2000. El campió de la Lliga va ser el Real Club Deportivo de La Coruña.

## Classificació general

| Posició | Equip | J | G | E | P | GF | GC | DG | PTS. |
| 1 | Deportivo | 38 | 21 | 6 | 11 | 66 | 44 | 22 | 69 |
| 2 | FC Barcelona | 38 | 19 | 7 | 12 | 70 | 46 | 24 | 64 |
| 3 | València CF | 38 | 18 | 10 | 10 | 59 | 39 | 20 | 64 |
| 4 | Real Zaragoza | 38 | 16 | 15 | 7 | 60 | 40 | 20 | 63 |
| 5 | Reial Madrid | 38 | 16 | 14 | 8 | 58 | 48 | 10 | 62 |
| 6 | Alavés | 38 | 17 | 10 | 11 | 41 | 37 | 4 | 61 |
| 7 | Celta de Vigo | 38 | 15 | 8 | 15 | 45 | 43 | 2 | 53 |
| 8 | Real Valladolid | 38 | 14 | 11 | 13 | 36 | 44 | -8 | 53 |
| 9 | Rayo Vallecano | 38 | 15 | 7 | 16 | 51 | 53 | -2 | 52 |
| 10 | RCD Mallorca | 38 | 14 | 9 | 15 | 52 | 45 | 7 | 51 |
| 11 | Athletic de Bilbao | 38 | 12 | 14 | 12 | 47 | 57 | -10 | 50 |
| 12 | Málaga CF | 38 | 11 | 15 | 12 | 55 | 50 | 5 | 48 |
| 13 | Reial Societat | 38 | 11 | 14 | 13 | 42 | 49 | -7 | 47 |
| 14 | RCD Espanyol | 38 | 12 | 11 | 15 | 51 | 48 | 3 | 47 |
| 15 | Racing de Santander | 38 | 10 | 16 | 12 | 52 | 50 | 2 | 46 |
| 16 | Real Oviedo | 38 | 11 | 12 | 15 | 44 | 60 | -16 | 45 |
| 17 | Numancia | 38 | 11 | 12 | 15 | 47 | 59 | -12 | 45 |
| 18 | Betis | 38 | 11 | 9 | 18 | 33 | 56 | -23 | 42 |
| 19 | Atlètic de Madrid | 38 | 9 | 11 | 18 | 48 | 64 | -16 | 38 |
| 20 | Sevilla FC | 38 | 5 | 13 | 20 | 42 | 67 | -25 | 28 |
| Lliga de Campions | Qualificació a la Lliga de Campions | Copa de la UEFA | Copa Intertoto | Descens |
Llegenda: J-partits jugats, G-guanyats, E-empatats, P-perduts, GF-gols a favor, GC-gols en contra, DG-diferència de gols, PTS-punts

## Resultats

* Lliga de Campions: Deportivo, FC Barcelona i Reial Madrid
* Qualificació a la Lliga de Campions: València CF
* Copa de la UEFA: Real Zaragoza, Alavés i RCD Espanyol
* Descensos: Sevilla FC, Betis, Atlètic de Madrid
* Ascensos: UD Las Palmas, Osasuna, Vila-real CF

## Màxims golejadors

| Posició | Jugador | Club | Gols |
| 1 | Salva | Racing de Santander | 27 |
| 2 | Jimmy Floyd Hasselbaink | Atlètic de Madrid | 24 |
| 2 | Catanha | Màlaga CF | 24 |
| 4 | Roy Makaay | Deportivo La Coruña | 22 |
| 5 | Savo Milošević | Real Zaragoza | 21 |
| 6 | Diego Tristán | RCD Mallorca | 18 |
| 7 | Raúl | Reial Madrid CF | 17 |
| 8 | Patrick Kluivert | FC Barcelona | 15 |
| 9 | Gaizka Mendieta | València CF | 13 |
| 9 | Víctor | Real Valladolid | 13 |

## Referències

* ↑ «BDFutbol».

## Vegeu també

* Equips de la temporada 1999/00 de la Primera Divisió Espanyola
# John Klotz

John Klotz va ser un regatista belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 6 metres (1919 rating) del programa de vela, a bord del Tan-Fe-Pah, junt a Léon Huybrechts i Charles van den Bussche. Quatre anys més tard, als Jocs de París, fou cinquè en la competició de 6 metres del programa de vela.

## Referències

* 1 2 «John Klotz Olympic Results». sports-reference.com. Arxivat de l'original el 24 de setembre 2013. [Consulta: 21 octubre 2017].
# Mary Frizzel

Mary Frizzel (Nanaimo, 27 de gener de 1913 - North Vancouver, 12 d'octubre de 1972) va ser una atleta canadenca, especialista en la prova de 4×100 metres relleus en què va arribar a ser subcampiona olímpica l'any 1932.

## Carrera esportiva

En els jocs olímpics de Los Ángeles de 1932 va guanyar la medalla de plata en els 4x100 metres relleus, amb una marca de 47.0 segons, arribant després dels Estats Units (or també amb 47.0 segons), i per davant del Regne Unit (bronze amb 47.6 segons), sent les seves companyes d'equip: Mildred Fizzell, Lillian Palmer i Hilda Strike.

## Referències

* ↑ «Mary Frizzel». [Consulta: 16 desembre 2017].
* ↑ «Mary Frizzel Olympic Results». sports-reference.com. Arxivat de l'original el 17 d’abril 2020. [Consulta: 7 febrer 2019].